במהלך שנותיי הרבות עם הסוכרת טכנולוגיות באו והלכו אך אף טכנולוגיה לא איזנה את הסוכר שלי בדם כפי ששינוי בסיס באורח החיים איזן את הסוכר שלי בדם. מעבר לכך, שליטה אמיתית ברמות הסוכר בדם מגיע רק משינוי אורח החיים. הטכנולוגיה הטובה בעולם לא תצליח לאזן קפיצה מהירה בסוכר בדם המתרחשת לאחר אכילת פחמימות מהירות ומעובדות. דבר אחד בטוח, גם אני וגם אנשים אשר חיים עם סוכרת כמה עשורים טובים, הצליחו לאזן את הסוכר שלהם בדם לרמות מאוזנות יותר משל אדם שאין לו סוכרת, אך ורק בעזרת מד סוכר המודד מדם מהאצבע ובעזרת מזרקים שקיימים קרוב ל 100 שנה. הכל מתחיל ונגמר במזון שנכנס לנו לפה ואין טכנולוגיה שתעשה זאת בשבילנו לפחות לא בעתיד הנראה לעין. כך תמיד היה וכך תמיד יהיה. כל סוכרתי יעיד, זה לא הזריקות שמפריעות אלא תחושת חוסר השליטה. בזה גם טכנולוגיה לא תעזור. יש שיטה שעובדת בלי טכנולוגיות ובלי כדורים, רק דרך שינוי אורח החיים.